Anggenipun lenggah sila sami kaliyan maneka cara nata napas ing ajeng. Yen sampun makaten, nunten anata lampahing napas sarana ambegan nyedhot lan ngedalaken napas miyos bolongan grana kalih cacahipun kaping 9. Mula bukanipun, napas katarik lan kawedalaken kanthi cepet lan radi rosa cacahipun kaping 8, nunten narik napas malih kanthi alon (napas ingkang kaping 9) panjangipun 8 petangan, kalajengaken ngampet napas gunggung 15 petangan, nunten ngedalaken napas ingkang alon kathahipun 8 petangan. Sarira kedah tansah lempeng boten mingkih. Rampung ambegan kanthi cara makaten wau, padatanipun sirah lajeng karaos enthing. (Pirsanana Gambar 10)